**Fundargerð aðalfundar frjálsíþróttaráðs HSK í Tíbrá 7. apríl 2025**

Guðmunda Ólafsdóttir formaður ráðsins setti fundinn, hún stakk upp á Engilbert Olgeirssyni sem fundarstjóra og Tinnu Björnsdóttur sem fundarritara. Formaður kjörbréfanefndar var skipaður Helgi Haraldsson, það var samþykkt og þau tóku til starfa.

Engilbert lagði fram sömu tillögu til samþykktar og á aðalfundi 2024, hvort fundurinn verði talinn löglegur þar sem í lögum félagsins á að vera haldinn fyrir 1. apríl ár hvert. Engin mótmæli bárust.

**Skýrsla stjórnar og ársreikningar**

Guðmunda benti fundarmönnum á skýrslu stjórnar sem væri að finna á blaðsíðu 35 í Ársskýrslu HSK.

**Ársreikningur 2025**

Engilbert fór yfir reikninga ráðsins.

**Umræða um skýrslu og reikninga**

Engar umræður.

**Álit kjörbréfanefndar**

Helgi fór yfir kjörbréfin. Mættir voru 12 fulltrúar frá sjö félögum.

Íþrf. Dímon: 1 Eyrún María Guðmundsdóttir

Umf. Garpur: 1 Erlendur Ingvarsson

Umf. Laugdæla: 2 Jórunn Elva Guðmundsdóttir og Stefanía Hákonardóttir

Umf. Selfoss: 3 Hjalti Jón Kjartansson, Hildur Helga Einarsdóttir og Þuríður Ingvarsdóttir

Umf. Þjótandi: 2 Sveinn Orri Einarsson og Harpa Magnúsdóttir

Umf. Hvöt: 2 Guðrún Ása Kristleifsdóttir og Guðmundur Finnbogason

Íþrf. Suðri: 1 Ófeigur Ágúst Leifsson

Aðrir fundarmenn:

Guðmunda Ólafsdóttir, Engilbert Olgeirsson, Tinna Björnsdóttir og Helgi Haraldsson.

**Atkvæðagreiðsla um skýrslu og reikninga**

Skýrsla og reikningar voru borin undir atkvæði og samþykkt.

Kjörbréfin voru borin undir atkvæði og samþykkt samhljóða.

**Umræður og afgreiðsla tillagna**

1. *Tillaga 1: Aðalfundur Frjálsíþrótaráðs HSK haldinn í Tíbrá á Selfossi 7. apríl 2025 samþykkir að hagnaði af MÍ aðalhluta og Íslandsmóti fatlaðra sem verða haldin á Selfossi 22.-24. ágúst skiptist þannig. 5% renni til Frjálsíþróttaráðs HSK og 95% renni til þeirra félaga sem senda starfsmenn á mótið. Hagnaðinum verður deilt á félögin í hlutfalli við vinnuframlag. Sjálfboðaliðar mótsins geta aðeins ánafnað félögum eða ráði sem iðka frjálsar íþróttir innan HSK hagnaðinn fyrir þá klukkutíma sem þeir inna af hendi.*
* Guðmundur Finnbogason ræðir um tækjakaup, mælir með að til sé önnur myndavél til vara en hún kostar um tvær milljónir.
	+ Á að breyta hlutfallinu sem rennur til ráðsins og eyrnamerkja í tækjakaup?
	+ Helgi leggur fram óformleg breyting á tillögu þar sem hlutfall ráðsins er hækkað. Talar um að frjálsíþróttadeild Selfoss myndi greiða helminginn í kaupum á myndavél. Umf. Selfoss yrði í samráði við frjálsíþróttaráð.

Ákveðið að bera tillöguna upp til samþykktar óbreytta. Tillagan var samþykkt.

*Tillaga 2: Aðalfundur frjálsíþróttaráðs HSK haldinn í Tíbrá á Selfossi 7. apríl 2025 samþykkir að þátttökugjöld fyrir hvern keppanda á móti innan héraðs verði 1000 kr. árið 2025. Þátttökugjöld á héraðsleikum verði 750 kr. Keppendur utan HSK greiði 2000 kr á hverja grein.*

* + Þuríður stingur upp á því að hækka skráningargjald á Héraðsleikum upp í 1000 kr.

Tillagan hljómaði þá svo: *Aðalfundur frjálsíþróttaráðs HSK haldinn í Tíbrá á Selfossi 7. apríl 2025 samþykkir að þátttökugjöld fyrir hvern keppanda á móti innan héraðs verði 1000 kr. árið 2025. Keppendur utan HSK greiði 2000 kr á hverja grein.*

Tillagan var samþykkt.

*Tillaga 3: Aðalfundur frjálsíþróttaráðs HSK haldinn í Tíbrá á Selfossi 7. apríl 2025 samþykkir að árgjald aðildarfélaga verði 10.000 kr árið 2025 og iðkendagjaldið verði 125 kr.*

Tillagan var samþykkt.

Tillaga 4: Fjárhagsáætlun borin undir atkvæði og samþykkt.

*Tillaga 5:* *Aðalfundur frjálsíþróttaráðs HSK haldinn í Tíbrá á Selfossi 7. apríl 2025 samþykkir tillögu starfshóps um breytt fyrirkomulag Héraðsmóta sumarið 2025. Tillaga hópsins er sú að dagana 15.-16. júlí verði Héraðsmót fullorðinna haldið á tveimur dögum með hefðbundnum keppnisgreinum og verði það skráð sem Global calendar mót. Unglingamót HSK verði ekki haldið að þessu sinni en boðið verði uppá tveggja kvölda kastmót fyrir unglinga í þyngdum hvers aldursflokks.*

Greinargerð: Síðustu tvö ár hafa verið haldin tvö stór HSK mót á hverju sumri með mörgum keppnisgreinum, annarsvegar Héraðsmót HSK og hinsvegar Unglingamót HSK. Keppendur þessara móta eru flestir þeir sömu og hefur þátttaka á mótunum oft á tíðum ekki verið viðunandi. Vonast er til þess að með einu flottu móti náist mikil þátttaka, jafnt meðal Skarphéðinsmanna og gesta. Breytingin mun vonandi einnig verða til þess að auðveldara verði að manna mótið starfsmönnum en það hefur oft reynst erfitt yfir sumartímann. Ef einhverjir keppendur HSK á unglingsaldri þurfa á því að halda að keppa á Global calendar móti til þess að ná lágmarki á stórmót í kastgreinum eða grindahlaupi er möguleiki að bæta þeirri grein á Héraðsmótið sem aukagrein.

* Hugmynd um að hafa grind unglinga inni á aldursflokkamóti og rætt um að það þurfi að dagsetja kastmótin fljótlega svo þau verði örugglega haldin. Prófað þetta sumar en hægt að breyta aftur til baka ef það gengur ekki.

Tillagan var samþykkt.

**Kosningar**

Kosið um tvö sæti í stjórn til tveggja ára. Guðmunda Ólafsdóttir Umf. Þjótanda og Eyrún María Guðmundsdóttir Íþrf. Dímon voru kosnar til tveggja ára árið 2023. Guðmundur Finnbogason UMF Hvöt, Tinna Björnsdóttir UMF Selfoss og Helgi S. Haraldsson UMF Selfoss voru kosin til tveggja ára árið 2024. Guðmunda og Eyrún bjóða sig fram áfram og eru samþykktar samhljóða.

Kosning skoðunarmanns reikninga og annars til vara. Guðmundur Jónasson kosinn skoðunarmaður reikninga og Sigríður Anna Guðjónsdóttir til vara.

**Önnur mál**

Mótahald sumarið 2025:

Vormót HSK 14. maí

Aldursflokkamót HSK, Héraðsleikar og grindahlaup unglinga 24.-25. júní

Héraðsmót HSK 15.-16. júlí

Meistaramót aðalhluti og Íslandsmót fatlaðra 22.-24. ágúst

* Stefanía spyr hvort möguleiki væri á að fá að halda Héraðsleika á Laugarvatni 2026, búið að laga aðstöðuna. Æfingabúðir? Fleiri mót?
* Dómarafræðsla – finna fleira fólk á dómaranámskeið, margir að missa réttindi sín þar sem þau renna út eftir 5 ár ef þau eru ekki endurnýjuð, hægt að taka námskeiðið á netinu og taka prófið, rætt um að fá Björgvin á staðinn og halda námskeiðið.
* Bikarkeppni á Sauðárkróki, yngra og eldra lið. Vangaveltur varðandi rútukostnað og fyrirkomulag. Guðmunda fer að athuga með verð.
* Ófeigur afhendir frjálsíþróttaráði kaststól sem búið er að smíða svo keppendur sem eru bundnir við hjólastól geti keppt í kastgreinum. Honum fylgja fánar og bannerar frá þeim stuðningsaðilum sem styrktu smíði stólsins. Þeim á að flagga þegar hann er notaður. Kastkeilur einnig væntanlegar en Ófeigur fræddi fundargesti um þá lítt þekktu Ólympíugrein.

Fundi slitið 21:52.